《先是奉命十七日早合内外诸臣于五凤楼前祝釐次韵》
明代·温纯

佳节巧连华渚辰，诏传五凤听鸡人。云霄咫尺颜应喜，玉帛趋跄意总真。

即向彤庭歌既醉，先从玉宇赋千春。况闻指日收中贵，念及遗黎处处贫。

作者简介：（1539—1607）陕西三原人，字景文，一字叔文，号一斋。嘉靖四十四年进士。授寿光知县，征迁户科给事中。累迁至左都御史。时矿税使四出，所至作恶多端。纯屡疏陈，不报。曾倡诸大臣伏阙泣请罢矿税。后以与首辅沈一贯不合，力请致仕。卒谥恭毅。有《温恭毅公集》。